[{"text_idx": "#000000", "text": "Oled noor ja armastad pidutseda vo\u0303i soovid leida mo\u0303nusat kruiisi perele vo\u0303i hoopis oma vanematele? Loe la\u0308hemalt, milline kruiisifirma valida?\nKruiis on mugav ja huvitav viis rikastada reisikogemust ning laiendada oma sihtkohanimistut. Astud valitud kruiisi alguspunktis laeva ja alustad mugavat teekonda.\nCosta Cruises Neo klassi laevad\nOled noor ja armastad pidutseda vo\u0303i soovid leida mo\u0303nusat kruiisi perele vo\u0303i hoopis oma vanematele? Loe la\u0308hemalt, milline kruiisifirma valida?\nKruiis on mugav ja huvitav viis rikastada reisikogemust ning laiendada oma sihtkohanimistut. Astud valitud kruiisi alguspunktis laeva ja alustad mugavat teekonda.\nOled noor ja armastad pidutseda vo\u0303i soovid leida mo\u0303nusat kruiisi perele vo\u0303i hoopis oma vanematele? Loe la\u0308hemalt, milline kruiisifirma valida?\nKruiis on mugav ja huvitav viis rikastada reisikogemust ning laiendada oma sihtkohanimistut. Astud valitud kruiisi alguspunktis laeva ja alustad mugavat teekonda."}, {"text_idx": "#000001", "text": "Oled noor ja armastad pidutseda vo\u0303i soovid leida mo\u0303nusat kruiisi perele vo\u0303i hoopis oma vanematele? Loe la\u0308hemalt, milline kruiisifirma valida?\nKruiis on mugav ja huvitav viis rikastada reisikogemust ning laiendada oma sihtkohanimistut. Astud valitud kruiisi alguspunktis laeva ja alustad mugavat teekonda."}, {"text_idx": "#000002", "text": "Oled noor ja armastad pidutseda vo\u0303i soovid leida mo\u0303nusat kruiisi perele vo\u0303i hoopis oma vanematele? Loe la\u0308hemalt, milline kruiisifirma valida?"}, {"text_idx": "#000003", "text": "Kruiis on mugav ja huvitav viis rikastada reisikogemust ning laiendada oma sihtkohanimistut. Astud valitud kruiisi alguspunktis laeva ja alustad mugavat teekonda."}, {"text_idx": "#000004", "text": "Costa Cruises Neo klassi laevad"}, {"text_idx": "#000007", "text": "Kruiis broneeri vo\u0303imalikult varakult, et saaksid lisaks marsruudile valida meelepa\u0308rase laeva ja kajuti. Pole mo\u0303tet oodata viimase hetke pakkumist nagu pakettreisidega tihti tavaks. Va\u0308hem kui kuus kuud ette planeerides on kruiisivalik u\u0308sna kesine.\nKui rahasumma natukenegi loeb ja sihtkohtki pole pa\u0308ris u\u0308ksko\u0303ik, ja\u0308lgi pakkumisi. Ja\u0308lgi pidevalt. Eriti heaks boonuseks on sobivad algus- ja lo\u0303ppsadamad ning kruiisi hinnas sisalduv joogipakett. Viimase kohta vo\u0303ib ju va\u0308ita, et ega sinna jooma minda. Ei minda, jah, aga klassikaline joogipakett ta\u0308hendab ka tasuta ta\u0308ismahlu, kohvijooke ja ku\u0308mneid kokteile nii alkoholiga kui ka ilma.\nKusjuures kajuti valimine on to\u0303esti po\u0303nev. Uurid po\u0303hjalikult laevaplaani, kas on tegu pa\u0308ikeseto\u0303usu vo\u0303i loojangupoolse ku\u0308ljega, kas maa vo\u0303iks aknast-ro\u0303dult paista, kui kaugel liftidest ja so\u0308o\u0308gikohtadest. Olen skeptiline, kui keegi va\u0308idab, et hotell polegi ta\u0308htis; sihtkoht on po\u0303hiline. Laevas on kajut va\u0308ga ta\u0308htis. Ka\u0308ige kruiisil a\u0308ra ja olete sama meelt."}, {"text_idx": "#000008", "text": "Ko\u0303ik sai alguse juubelist. Otsisin selleks puhuks midagi erilist ja leidsin Araabia kruiisi Omaani ja Araabia U\u0308hendemiraatidesse. Esimene kruiis oli Royal Caribbeaniga ja andis kruiisipisiku. Aasta hiljem oli selge, et tuleb taas kruiisile minna. Aga kuhu seekord?"}, {"text_idx": "#000009", "text": "Valikusse ja\u0308i Celebrity Cruises, mis meeldivalt va\u0308iksemate laevadega. Seega va\u0308ga personaalne ja liigse sa\u0308rata; toitlustamine parimal tasemel.\nAasiaga mul varasem kokkupuude puudus. Tai polnud mu unistuste puhkusekohtade hulgas, aga Vietnam on viimasel ajal olnud nii kuum teema, et vaataksin a\u0308ra ku\u0308ll.\nSingapuri kohta hakkasin ka alles enne a\u0308raso\u0303itu lugema. Tundus olevat nii po\u0303nev linnriik omade veidrate seaduste ning maksimaalse turvalisuse ja puhtusega, mida Aasias ette kujutada vo\u0303ib.\nMeie ja\u0308tsime Singapuri avastamise reisi lo\u0303ppu nagu kirsiks tordil. Kruiisi eelo\u0303htul tegime vaid po\u0303gusa tuuri hotelli la\u0308hedal."}, {"text_idx": "#000011", "text": "Ideaalne algus: Singapuri kruiisisadam asub kesklinnas. Kui soovi, mine kas vo\u0303i jalgsi kohale."}, {"text_idx": "#000012", "text": "Singapuri uus kruiisisadam on kohe kesklinnas \u2013 soovi korral mine kas kohaliku bussiga vo\u0303i lausa jalgsi. Vo\u0303rdluseks meie peatuspaigaks olnud Bangkoki sadam, mis asus hiiglasliku kaubasadama osas, mille po\u0303hilised vaatamisva\u0308a\u0308rsused olid kraanad ja kaubakonteinerid."}, {"text_idx": "#000013", "text": "Kruiis algas merepa\u0308evaga ja see sobis ha\u0308sti. Ko\u0303ik maitsemeeled said oma osa, ko\u0303ik mo\u0303nusad lounge\u2019id ja muud istumis- ja muusikanautimiskohad said u\u0308le vaadatud. Omajagu aega vo\u0303ttis kliimaga harjumine \u2013 troopiline niiskus ja 33 soojakraadi! Lisaks selgus, et ekvaatorila\u0308hedane jaanuaripa\u0308ike ku\u0308psetab merel ka la\u0308bi pilvede ja riiete."}, {"text_idx": "#000014", "text": "Nii ka\u0308ib maaleminek, kui piisavalt suurt sadamat ei ole."}, {"text_idx": "#000015", "text": "Esimene peatus oli Tai saar Koh Samui. Kuna seal suurt kruiisisadamat pole, toimus maaleminek pa\u0308a\u0308steparvedega ja mo\u0303ned kohalikud alusedki olid abiks, et 80% laeva 2100 turistist sujuvalt saarele saaks."}, {"text_idx": "#000016", "text": "Troopiline Samui ehk Kookosesaar on riigi idarannikust 80 km kaugusel ja Bangkokist 560 km kaugusel asuv suuruselt kolmas Tai saar (saare pikkus 25 km ja laius 21 km). Saart iseloomustavad lopsaka dz\u030cungliga kaetud ku\u0308nkad, imelised liivarannad ja muidugi kookospalmid.\nLaevalt organiseeritud transfeeriga so\u0303itsime neljaks tunniks va\u0308ikesele rannale, kus nautisime lihtsalt olemist. Tunnine massaaz\u030c otse veepiiril oli ka igati meeldiv."}, {"text_idx": "#000017", "text": "Kruiisi ajal juhtus olema Vietnami uus aasta, Vietnami u\u0308ks olulisemaid pu\u0308hasid. Samas ko\u0303rval Tais seda eriti ei ta\u0308histata, neil on oma uusaasta aprillis."}, {"text_idx": "#000018", "text": "Kohvipaus. Celebrity kruiiside u\u0308heks plussiks on head maitsed."}, {"text_idx": "#000019", "text": "Celebrity meeskonna kiituseks olgu o\u0308eldud, et organiseeritus ja pisiasjade ta\u0308helepanu tegi mu meele va\u0308ga ro\u0303o\u0303msaks. Na\u0308iteks tekkis laevale tagasisaamiseks hiiglaslik paadija\u0308rjekord ja tundus, et paljude tervis ei pea vastu tuuletus kuumuses ja lauspa\u0308ikeses. Lahendus saabus minutitega: jagati suuri pa\u0308ikesevarje, ja\u0308a\u0308ra\u0308tikuid, vett. Paljud hakkasid u\u0308ksteist pildistama ja ko\u0303ik oli kuidagi lahe. 15 minutit ootamist ja 15 minutit paadiso\u0303itu ning olimegi taas laeva jahedates ruumides.\nMo\u0303ned pa\u0308evad hiljem liftis ku\u0308sis u\u0308ks ha\u0308rra kelmikalt: \u201eKas ma\u0308letate, et tegime pilte?\u201c Olime segaduses ja siis meenus, et Koh Samui kail seisis tema meie ja\u0308rel ja varjudega ootamise pilt ongi tema tehtud."}, {"text_idx": "#000020", "text": "Ja\u0308rgmised kaks pa\u0308eva olime Bangkokis. Valisime budistlike templite ja u\u0308he 100aastase turu ku\u0308lastuse.\nMitmed kruiisitajad kasutasid vo\u0303imalust paariks pa\u0308evaks maale ja\u0308a\u0308da ja naasid laevale alles Vietnamis. Kahepa\u0308evase tuuri koos o\u0308o\u0308bimisega saad osta laevalt. Vo\u0303id ka ise omal ka\u0308el edasi liikuda."}, {"text_idx": "#000021", "text": "Ja\u0308rgnes merepa\u0308ev ja 1. veebruari hommikul a\u0308rkasime juba Vietnamis Vietnamis Ho Chi Minhi (endise nimega Saigon) sadamas.\nSee on hiiglaslik 8 miljoni elanikuga linn, kus on palju Prantsuse koloniaalaja ho\u0303ngu ja suurlinnale kohaselt tohutud liiklusummikud. Vietnamis tahtsime kindlasti Mekongi jo\u0303ele ligi pa\u0308a\u0308seda, kuigi bussiso\u0303it sinna kestis umbes kolm tundi."}, {"text_idx": "#000022", "text": "Mekong, u\u0308ks maailma suurimaid jo\u0303gesid, saab alguse Tiibetist ja voolab enne Vietnami jo\u0303udmist la\u0308bi Hiina, Myanmari, Tai, Laose ja Kambodz\u030ca, kuni suubub Lo\u0303una-Hiina merre. Jo\u0303gi on u\u0308le 4500 km pikk ja hiigelsuur delta vo\u0303tab enda alla pea kogu Vietnami lo\u0303unaosa."}, {"text_idx": "#000023", "text": "Ega sellise pa\u0308evatuuriga kaugele jo\u0303ua, ent tunnise Mekongi paadiretkega sai mingi tunde ka\u0308tte ku\u0308ll ja kohalike elust olust ka esmase pildi. Vahepeatustes ka\u0308isime kookosekommide valmistamist uudistamas, na\u0308idati mesilaste pidamist, kuulasime kohalike tu\u0308drukute laulu. Vietnami rahvariided (a\u0301o da\u0300i) on kenad, koosnedes laiadest pu\u0308kstest, mille peal tuunika moodi ku\u0308ljelo\u0303hikutega kleit. Va\u0308rvid on valitud vanuse ja sotsiaalse kuuluvuse ja\u0308rgi.\nJa\u0308rgmine peatus Vietnamis oli Nha Trang. Maaleminek toimus taas pa\u0308a\u0308steparvedega. Seekord kohalikke paadimehi ei usaldatud ja ko\u0303ik soovijad topiti kruiisilaeva enda parvedesse."}, {"text_idx": "#000024", "text": "Kogesime troopilist sooja vihma ja la\u0308bi bussiakna imelist liivaranda, mis ligi 100 km ulatuses turiste ro\u0303o\u0303mustab. Turistide nimel Vietnamis pingutatakse. vihmakeebid jagati va\u0308lja koos veepudelitega. Pa\u0308evi na\u0308inud moega jo\u0303epaadis olid pinkidel tuliuued pa\u0308a\u0308stevestid, vist samal pa\u0308eval alles tehasest saabunud.\nRollerid ja Vietnam on peaaegu su\u0308nonu\u0308u\u0308mid. Neid oli enneolematu hulk, keepides kenad neiud, imikud su\u0308les... Aga rollereid p e a b ma\u0308rkama, sest liiklus on nende pa\u0308ralt ja jalaka\u0308ija on eikeegi.\nA\u0308a\u0308rmiselt kaunist ja peent siiditikkimise kunsti ka\u0308isime uudistamas, hinnalist ka\u0308sito\u0308o\u0308d sai uskumatult odavalt kaasa osta."}, {"text_idx": "#000025", "text": "Paari po\u0303gusa kruiisipa\u0308evaga sai Lo\u0303una-Vietnamist aimu ku\u0308ll. Riigi po\u0303hja- ja keskosa on ja\u0308llegi hoopis teistsugused ja vajaks avastamist pigem matkavormis. Igal juhul broneeris minu reisikaaslane su\u0308giseks pikema seiklusmatka just sinna."}, {"text_idx": "#000026", "text": "Klaasike ku\u0308lma vahuveini Singapuri vaate taustal."}, {"text_idx": "#000027", "text": "Tagasiteel veel u\u0308ks merepa\u0308ev ning juba terendas Singapuri panoraam ja su\u0308dao\u0308ine kokteil Singapur Sling laeva baaris. Singapuri sadamas oli vo\u0303imalus veel o\u0308o\u0308pa\u0308ev laevas veeta. Kuigi pa\u0308eval me linna ei jo\u0303udnud (bassein, pa\u0308ike ja Prosecco ei lubanud), kuid hiliso\u0303htul osalesime laevast organiseeritud o\u0308isel loomapargi safaril."}, {"text_idx": "#000028", "text": "Edasi avastasime Singapuri juba omal ka\u0308el. Hotellidest ei tasu sa\u0308a\u0308stuhindasid otsida, ent hea vaatega viieta\u0308rnihotell va\u0308a\u0308rib investeeringut.\nGardens by the Bay, botaanikaaed, Singapore Flyer, Fountain of Wealth, kuulus Marina Bay Sandsi hotell, Hiinalinn, Little India, kesklinna pargid... Mulle suurlinnad muidu ei istu, aga need \u201eko\u0303ige-ko\u0303ige\u201c vaatamisva\u0308a\u0308rsused asetavad Singapuri ta\u0308htsale kohale reisimeenutuses ja kutsuvad tagasi."}, {"text_idx": "#000029", "text": "Finnairi mugava otselennuga olime 12 tundi hiljem +35\u00b0C kuumast juba kodus \u201315\u00b0C ka\u0308es."}, {"text_idx": "#000030", "text": "Kruiiside tellimiseks vo\u0303i la\u0308hema info saamiseks helista telefonil 626 6222 vo\u0303i saada kiri aadressile kruiis@kruiis.ee"}]